



Na podlagi 4., 8. in 9. člena Zakona o društvih (Ur. l. RS, št. 64/2011) je ustanovni zbor v Sežani, dne 21. 10. 2011 sprejel sklep o ustanovitvi Kinološkega društva Sežana in v ta namen sledeči 

S T A T U T

KINOLOŠKEGA DRUŠTVA SEŽANA

1. SPLOŠNE DOLOČBE 

1. člen

Kinološki društvo Sežana (v nadaljevanju KD Sežana) je samostojna, nepridobitna, strokovno-športna, ljubiteljska kino-loška organizacija, v kateri se člani združujejo z namenom, da bi opravljali dejavnosti in aktivnosti pri vzgoji in šolanju psov in njihovih vodnikov, z organizacijo kinoloških in drugih prireditev, ki prispevajo k razvoju kinologije.
Društvo, katerega delo je javno, deluje na področju Republike Slovenije. Društvo je član Kinološke zveze Slovenije, zato pri svojem delu uporablja tudi njene akte. V društvu se člani združujejo zaradi skupno določenih interesov, opredeljenih v tem statutu in v skladu z Zakonom o društvih. Društvo s svojo dejavnostjo deluje v javnem interesu (npr. reševanje ljudi s psi v naravnih katastrofah in v lavinah, iskanje pogrešanih oseb ipd.).

2. člen

Društvo je pravna oseba zasebnega prava. Sedež društva je v Sežani. KD Sežana ima svoj znak in štampiljko. 

	Znak (logotip) društva je pravokotne oblike in vsebuje roko - ilustracijo dlani, na kateri je stiliziran odtis tačke, ki ima v svoji sestavi tudi nakazano obliko srca, kar predstavlja prijateljstvo in povezavo človeka - vodnika in psa. Ob znaku je napis: Kinološko društvo Sežana.  



Društvo zastopa predsednik društva, ki ima tudi pristojnost uporabe žiga. Lahko ga uporabijo člani, ki jih za to pooblasti.
3. člen

KD Sežana je član Kinološke zveze Slovenije. Na svojem področju deluje samostojno. Za svoje obveznosti odgovarja in jamči z vsemi svojimi sredstvi.

Delo društva in njegovih organov je javno. Društvo obvešča svoje člane:

· na sejah društva, 

· s pravico do vpogleda v zapisnike organov ter druge akte društva, 

· z internimi obvestili preko sodobnih komunikacijskih poti, 
· preko uradne spletne strani društva.
Za zagotovitev javnosti dela in dajanja točnih informacij o delu društva je odgovoren predsednik društva, ali član, ki ga predsednik pooblasti in pooblaščeni tudi odgovarja za resničnost in pravilnost navedenih podatkov. Društvo širšo javnost obvešča tako, da so seje organov društva javne.
4. člen

KD Sežana ima upravne in strokovne organe. Podlaga za njihovo delo so določila tega Statuta in na njegovi podlagi sprejeti akti in sklepi organov društva, upoštevajoč veljavne akte, sklepe in standarde Kinološke zveze Slovenije - KZS ter Mednarodne kinološke federacije - FCI.

II. NAMEN IN DEJAVNOST    
5. člen
KD Sežana z združevanjem svojih članov širi kinološko strukturo na vsem območju svojega delovanja v sodelovanju z družbenimi (reševanje), športnimi in turističnimi organizacijami.

Temeljna in osnovna dejavnost društva je izobraževanje vodnikov za strokovno vzrejo, vzgojo, šolanje in vodenje psov, skrb za njihovo zdravstveno zaščito, za vadbo in usposabljanje za nastopanje na kinoloških prireditvah.

Društvo nudi svojim članom tudi vsako drugo potrebno strokovno in materialno pomoč, ki bi bila v interesu društva, njenega članstva in krajev, na območju katerih KD Sežana deluje.
6. člen

Kinološki društvo Sežana dosega svoj namen z izvajanjem naslednjih nepridobitnih dejavnosti:
· skrbi za izobraževanje svojih članov, prek seminarjev in tečajev vzgojo,
· organizira in skrbi za izvajanje šolanja in vadbe psov v skladu z ustaljenimi oblikami in metodami pri KZS in standardi FCI, po načelih sodobne kinološke znanosti,

· usposablja vodnike in njihove pse za opravljanje določenih nalog za športne, delovne in humanitarne namene, kakor tudi za nastopanje na kinoloških prireditvah doma in na tujem,

· organizira kinološke prireditve in jih po njihovem namenu in vrsti uvršča v koledar prireditev KZS,
· svoje člane s posebej usposobljenimi psi pošilja na kinološke prireditve in jim pri tem nudi vso potrebno pomoč,

· v okviru za to posebej namenjenih sredstev pošilja svoje člane na ogled kinoloških prireditev zaradi strokovnega izpopolnjevanja, posebej pa skrbi za potrebno strokovno izobraževanje svojih članov, ki so pripravljeni prevzeti določene strokovne naloge ali funkcije v KD Sežana kot vodje tečajev, inštruktorji ali kinološki sodniki,

· skrbi za zagotavljanje potrebnih materialnih sredstev za delovanje društva s članarino, s pridobitvijo donacij in sponzorstev, s sodelovanjem na razpisih,
· organizira tečaje šolanja psov s poudarkom, da se znanje o vzgoji in socializaciji psov širi tudi v širšem okolju, kar pripomore k čim kvalitetnejšemu sobivanju ljudi in psov v urbanih okoljih,

· skrbi za čisto okolje in za seboj in svojim psom počisti,
· zastopa interese svojih članov pri drugih kinoloških organizacijah ob uveljavljanju popustov na cene kinoloških storitev ali drugih ugodnostih, ki jih uživajo fizični člani kinoloških organizacij, ki so članice KZS.
7. člen 
Da bi uresničevalo svoj namen se društvo lahko ukvarja tudi s pridobitno dejavnostjo, ki ni osnovni namen društva, pod pogoji, ki jih za opravljanje te dejavnosti določajo ustrezni predpisi. Predvidene dejavnosti so:
· Društvo lahko oddaja v najem opremo in infrastrukturo društva.

68.200 Oddajanje in obratovanje lastnih ali najetih nepremičnin

· Društvo lahko organizira kinološke razstave, srečanja in druge športne dejavnosti
82.300 Organiziranje razstav, sejmov, srečanj

93.190 Druge športne dejavnosti

· Društvo lahko organizira izobraževanja in usposabljanja iz kinologije.

P85.510 Izobraževanje, izpopolnjevanje in usposabljanje na področju športa in rekreacije.
· Društvo lahko v okviru svojih prireditev pripravi srečelov in druge podobne igre.

92.002 Prirejanje iger na srečo, razen v igralnicah 

GOSTINSKA DEJAVNOST:

· Društvo lahko opravlja gostinsko dejavnost na prireditvah, ki jih organizira sam ali v sodelovanju z drugimi.
56.104 Začasni gostinski obrati 

56.300 Strežba pijač

TRGOVINSKA DEJAVNOST:

· Društvo lahko opravlja trgovinsko dejavnost in prodaja razne priložnostne artikle, praviloma z logotipom društva: npr. majice, kape ...

47.990 Druga trgovina na drobno

47.810 Trgovina na drobno na stojnicah in tržnicah z živili, pijačami in tobačnimi izdelki 

zunaj prodajaln, stojnic in tržnic

· Društvo lahko nabavlja in prodaja hrano za živali in tehnične pripomočke, potrebne pri šolanju in tekmovanju psov.

47.762 Trgovina na drobno v specializiranih prodajalnah z vrtnarsko opremo in hišnimi živalmi.
8. člen

Člani KD Sežana so lahko člani tudi drugih kinoloških organizacij, lahko delujejo tudi v njihovih upravnih in strokovnih organih, kakor tudi v organih Kinološke zveze Slovenije, nikjer pa ne smejo delovati proti interesom KD Sežana.

III. ČLANSTVO

9. člen
Članstvo v KD Sežana je redno in izredno. Član društva lahko postane vsak slovenski ali tuj državljan, ki izpolni pristopno izjavo, s katero izjavi, da bo spoštoval vse veljavne akte KD Sežana, KZS in FCI, ter redno v roku poravnaval vse članske obveznosti. O sprejemu odloča upravni odbor. Tuj državljan postane član društva pod enakimi pogoji.
Član društva lahko postane tudi pravna oseba. Pravna oseba pred včlanitvijo izkaže voljo za včlanitev z veljavnim aktom oziroma sklepom pravne osebe. Pravno osebo v društvu zastopa pooblaščena oseba. Šteje se, daje oseba postala član društva, ko predloži podpisano pisno izjavo, iz katere je razvidno, da po lastni volji želi postati član društva in sprejema pravila, ki izhajajo iztega statuta in drugih aktov društva.
Če se v društvo včlani oseba mlajša od 7 let ali oseba, ki nima poslovne sposobnosti, pristopno izjavo podpiše njen zakoniti zastopnik, ta bo tudi zastopal mladoletnega člana pri upravljanju društva.

Društvo lahko ima tudi častne člane. Naziv častnega člana lahko dobi član društva ali druga oseba, ki ima posebne zasluge s področja dejavnosti društva. Naziv podeljuje občni zbor na predlog upravnega odbora. Častni član, ki ni član KD Sežana, nima pravice voliti in odločati o delu društva.

10. člen
Dolžnosti članov so:

· da aktivno sodelujejo pri delu in aktivnostih društva,

· da odgovorno in vestno opravljajo naloge in funkcije, za katere so bili izvoljeni ali imenovani,

· da izvršujejo in spoštujejo sprejete sklepe organov društva, kinološke organizacije KZS in FCI,

· da redno in v danih rokih poravnajo članarine za tekoče leto (od 1. 1. do 31. 12.) in druge obveznosti do društva, saj neporavnane finančne obveznosti 60 dni po njihovi zapadlosti avtomatično pomenijo prenehanje članstva,

· da prenašajo svoje izkušnje in znanje na mlajše člane društva,

· da delujejo v skladu z normami o zaščiti živali,
· da v primeru odkritja kakršnih koli kršitev veljavnih zakonov ali aktov društva le to nemudoma naznanijo ustreznemu organu društva,

· da dostojno in zgledno predstavlja KD Sežana tudi takrat, kadar niso neposredno v funkciji predstavnika društva.

11. člen
Pravice članov so:

· da sodelujejo pri delu in aktivnostih društva,

· da so voljeni ali imenovani v upravne ali v strokovne organe društva ali za predstavnike v organe KZS,

· da uživajo vse ugodnosti, ki pripadajo članom društva in ugodnosti, ki jih nudijo druge kinološke organizacije in sama KZS fizičnim članom oziroma svojim članicam,

· da kot dobri gospodarji pod določenimi pogoji uporabljajo objekte, naprave ali opremo društva v skladu z njihovim namenom,

· da imajo pravico zastopati KD Sežana na kinoloških prireditvah ali drugih prireditvah, če tako določijo pristojni organi društva,

· da imajo pravico do strokovne pomoči pri izobraževanju, vzreji, vzgoji, šolanju in vodenju svojih psov in njihovi zdravstveni zaščiti v skladu s sklepi organov društva,

· da prejmejo priznanja in nagrade za delo v društvu, 
· da uživajo druge ugodnosti, ki veljajo za člane KD Sežana na podlagi sklepov organov društva.

12. člen
Članstvo v KD Sežana preneha:

· z izstopom na lastno željo,

· s prenehanjem plačila zapadlih obveznosti, po 60 dneh,

· z izključitvijo po pravnomočnem sklepu organa društva,

· s smrtjo člana,

· s prenehanjem obstoja pravne osebe,

· zaradi prenehanja delovanja društva.

Postopek v zvezi s prejemom v članstvo in s prenehanjem članstva vodi in o tem odloča upravni odbor.

Zoper odločitev upravnega odbora je možna pritožba na občni zbor društva v roku 15. dni po prejemu pisnega odpravka sklepa. Vse pisne vloge se pošiljajo predsedniku društva.

Član KD Sežana, kateremu je prenehalo članstvo, ni odvezan do tedaj prevzetih obveznosti in jih mora poravnati društvu najkasneje v 15 dneh po prenehanju članstva v KD Sežana.

13. člen
Priznanja in nagrade:
Društvo lahko podeli svojim članom priznanja za uspešno delo v obliki:

· nagrade, pohvale, značke ali plakete,

· predloga za razna občinska, državna, družbena in kinološka priznanja.
14. člen
Evidence

Društvo lahko na podlagi pisne privolitve posameznikov vodi:

· evidenco članstva,

· evidenco plačanih članarin,

· evidenco priznanj, pohval in drugih nagrad,

· evidenco uvrstitev posameznih članov v državnih tekmovanjih, idr.

Z osebnimi podatki iz evidenc v imenu društva ravna upravni odbor. Upravni odbor mora osebne podatke, zbrane v evidencah hraniti in obdelovati v skladu z zakonom, ki določa varovanje osebnih podatkov. Predsednik društva je odgovorna oseba za varovanje osebnih podatkov.

V skladu s pisnim soglasjem posameznikov lahko društvo za potrebe delovanja društva in zvez, v katere je društvo vključen izmenjuje tudi z drugimi subjekti.

IV. ORGANI DRUŠTVA, NJEGOVE PRISTOJNOSTI IN MANDAT

15. člen

Upravni organi društva so:

· občni zbor društva,

· upravni odbor,

· nadzorni odbor,

· disciplinska komisija,

· ter komisije UO.

Strokovni organi so: Strokovni svet, odbori za organizacijo posebnih aktivnosti ali kinoloških prireditev, ki jih organizira KD Sežana.
16. člen

Predsednika KD Sežana in člane upravnega odbora izvoli občni zbor. Prav tako izvoli člane nadzornega odbora in disciplinske komisije ter njihove predsednike. Njihov mandat traja štiri leta in je lahko ponovljiv.

Strokovne organe imenuje upravni odbor. Mandatarji za člane organov društva so praviloma predsedniki teh organov, ki se predhodno imenujejo ali evidentirajo.

Na sejo UO se vabi predsednika nadzornega odbora, vse druge predsednike ali posamezne člane strokovnih organov društva pa le takrat, ko je na dnevnem redu tematika, ki zadeva področje njihovega delovanja v društvu.

V. UPRAVNI ORGANI DRUŠTVA
17. člen
Občni zbor

Občni zbor je najvišji upravni organ KD Sežana. Občni zbor sestavljajo vsi člani društva. Redni občni zbor se sklicuje vsako leto do konca meseca februarja.

Občni zbor društva sprejema svoje sklepe z navadno večino članov društva. Občni zbor je sklepčen, če je na zboru prisotnih vsaj polovico članov društva; po polurnem čakanju so sklepi občnega zbora pravnomočni, če je na občnem zboru navzočih vsaj 10 članov.

O sklicu občnega zbora društva morajo biti njegovi člani obveščeni vsaj 15 dni pred sklicem z navedbo datuma, kraja in ure sklica. Za sklic velja pisno obvestilo, ki se pošlje vsem članom društva.

Na občnem zboru se za njegovo delo izvoli 3-člansko delovno predsedstvo, zapisnikar in overitelj, ki sta istočasno člana verifikacijske komisije, za volilni občni zbor pa še 3-članska volilna komisija.
O vodenju občnega zbora se vodi zapisnik, ki ga podpišeta predsednik delovnega predsedstva in predsednik društva.

18. člen

Občni zbor:

· voli organe občnega zbora in sprejema njegov dnevni red zasedanja,

· sprejema Statut in druge akte društva ter njihove dopolnitve in spremembe,
· voli in razreši predsednika društva oziroma zakonitega zastopnika društva,

· voli člane upravnega in nadzornega odbora in disciplinske komisije ter njihove predsednike,

· obravnava, dopolnjuje in sprejema letne programe dela in letne finančne načrte ter zaključne račune društva,

· posluša, obravnava in sklepa o sprejemu podanih porodil predsednikov upravnih in strokovnih organov društva,

· po naročilu nadzornega odbora in njegovem predlogu sklepa o zaupnici ali razrešitvi upravnih organov ali njihovih predsednikov,

· sklepa o združevanju ali včlanjevanju v druge kinološke ali druge organizacije,

· podeljuje priznanja ali odlikovanja in imenuje častne člane KD Sežana,
· odloča o izredni omilitvi kazni,

· odloča dokončno o pritožbah članov zoper sklepe ali odločitve upravnih organov društva in o izrednih pravnih sredstvih,
· odloča o nakupu in prodaji nepremičnin,
· odloča o statusnem preoblikovanju društva,
· sklepa o prenehanju delovanja društva.
19. člen

Izredno zasedanje občnega zbora KD Sežana sklicuje upravni odbor na zahtevo nadzornega odbora, tretjine članstva KD Sežana ali po sklepu upravnega odbora. Vsi člani morajo prejeti pisno vabilo s predlaganim dnevnim redom in njegovo obrazložitvijo, ki jo poda pobudnik za sklic izrednega občnega zbora.

20. člen
Upravni odbor

Upravni odbor je izvršilni organ društva, ki opravlja organizacijska, strokovno-tehnična in administrativna dela ter vodi delo društva med dvema občnima zboroma po programu in sklepih, sprejetih na občnem zboru.

Upravni odbor šteje 5 članov skupaj z njegovim predsednikom. UO se konstituira na svoji prvi redni seji. Posamezne funkcionarje in druge člane UO predlaga v izvolitev njegov predsednik kot mandatar.

Upravni odbor sprejema sklepe z večino glasov članov UO, v izredno nujnih primerih se seja UO lahko opravi korespondenčno.

Člani upravnega odbora za svoje delo odgovarjajo občnemu zboru. Odgovornost je moralna, materialna in kazenska in temelji na pravilih pravnega sistema Republike Slovenije.

21. člen
Upravni odbor (pet članov):

Naloge upravnega odbora so:

· odgovarja in skrbi za uresničitev sklepov občnega zbora,

· voli funkcionarje in za posamezna področja odgovorne člane UO,

· imenuje predsednike in člane strokovnih organov, odborov ter komisij,

· pripravlja predloge programov dela in finančnih načrtov za občni zbor,

· odloča o porabi sredstev po namenu in finančnem načrtu,

· odloča in sprejema cenik storitev društva, v katerem so določene tudi višina članarine, participacija k strokovnim storitvam, kot so seminarji in tečaji itd.,

· organizira programe izobraževanja in pošilja člane na strokovne kinološke seminarje za pridobitev formalnih kinoloških nazivov,

· odloča o organizaciji kinoloških prireditev,

· odloča o sprejemu v članstvo društva in ugotavlja prenehanje članstva,

· sklicuje občne zbore in po potrebi tudi druge organe društva,

· kooptira manjkajoče člane v organih društva,

· odloča in sklepa o podelitvi priznanj in odlikovanj,

· razpravlja, sklepa in odloča  o vseh drugih zadevah v zvezi z organizacijo in delovanjem društva,

· imenuje zastopnike ali predstavnike društva za kinološke prireditve za razne zbore ali zasedanja organov, delegacij ali ekip,
· odloča o ustanovitvi sekcij,
· odloča o spremembi naslova sedeža društva;

· upravlja s premoženjem društva.
22. člen

Predsednik KD Sežana

Društvo zastopa predsednik društva. Predsednik KD Sežana je izvoljen na občnem zboru in je hkrati predsednik upravnega odbora društva. Za svoje delo je odgovoren občnemu zboru društva in upravnemu odboru. Predsednik KD Sežana je edini zatoniti predstavnik in tudi zastopnik KD Sežana kadar za posamezne ,zadeve posebej ne pooblasti podpredsednika društva ali drugega člana upravnih organov. Predsednik KD Sežana vodi celotno poslovanje in delo društva in je zato tudi v celoti odgovoren tako občnemu zboru, kakor tudi navzven do tretjih oseb in državnih organov. Zato je pri svojem delu samostojen glede realizacije sprejetih programov  načrtov in sklepov organov KD Sežana.

Predsednik:

· sklicuje zasedanja občnega zbora na podlagi sklepov UO,

· sklicuje in vodi seje UO,

· skrbi za aktivno delo upravnih in strokovnih organov društva  za izvajanje sprejetih sklepov in za odgovorno delo funkcionarjev,

· je odredbodajalec za vsa naročila, katerih plačnik je društvo,

· je prvi podpisnik plačilnih nalogov za vsa sredstva društva,

· je mandatar za funkcionarje in druge člane UO društva, predsednike strokovnih organov in predsednike prireditvenih odborov, kakor tudi predlagatelj  razrešitev, kadar ti ne delujejo aktivno ali delujejo v nasprotju s sprejetimi sklepi,

· opravlja še vse druge zadeve po lastni presoji in na lastno pobudo, kar pripomore k uspešnemu delu društva, realizaciji programov dela, načrtov in sklepov upravnih, kakor tudi, če je treba, strokovnih organov društva.
23. člen
Nadzorni odbor (3 člani)

Nadzorni odbor odgovarja občnemu zboru. Nadzira poslovanje društva in njegovih upravnih ter strokovnih organov v celoti, če je le to skladno z veljavnimi akti in sklepi organov društva, posebej še v njegovem materialno-finančnem poslovanju. V zvezi s tem sprejema sklepe, ki jih morajo upoštevati vsi organi, člani organov in člani društva, sicer lahko predlaga posameznike v disciplinski postopek ali v razrešitev. Občnemu zboru lahko predlaga razrešitev posameznih organov.

Nadzorni odbor KD Sežana obravnava poročilo Upravnega odbora z zaključnim računom ter na tej podlagi poroča na letnem občnem zboru. Seje Nadzornega odbora sklicuje njegov predsednik, ki vodi zapisnik ter o sprejetih sklepih obvešča prvenstveno UO in prizadete in še posebej občni zbor KD Sežana.

Nadzorni odbor mora enkrat letno podati poročilo, ali so presežki prihodkov nad odhodki bili porabljeni za delovanje društva skladno z nameni in cilji njegovega delovanja.

Člani nadzornega odbora ne morejo biti istočasno tudi člani drugih organov, razen strokovnih.

Sklepi nadzornega odbora so veljavni, če zanj glasujeta dva člana nadzornega odbora.

24. člen
Disciplinska komisija (3 člani)

Disciplinska komisija obravnava disciplinske prestopke članov društva. Disciplinska komisija odgovarja občnemu zboru. O pritožbi na uvedbo disciplinskega postopka na pisni predlog prizadetega odloča upravni ali nadzorni odbor društva. Disciplinski postopki se vodijo po določilih disciplinskega pravilnika. Na sklep disciplinske komisije je možnost pritožbe v 8 dneh na občni zbor KD Sežana, katerega sklep je dokončen.

Disciplinske kršitve so:

· nespoštovanje aktov, pravil in sklepov organov društva KD Sežana,

· nedostojno obnašanje in s tem zmanjševanje ugleda društva na kinoloških prireditvah,

· žalitve članov in funkcionarjev društva, kinoloških sodnikov in drugih predstavnikov kinoloških organizacij,

· prisvajanje društvene lastnine, financ ali goljufije v škodo društva,

· delovanje v nasprotju s sprejeto vzrejno politiko, kršitev pravilnika o vzreji in sklepov vzrejne komisije,

· nešportno obnašanje na kinoloških prireditvah,

· mučenje psa,

· kakršnokoli dejavnost, ki škoduje društvu ali je v nasprotju z interesi društva.
Disciplinski ukrepi so: opomin, javni opomin in izključitev iz članstva društva.
VI. STROKOVNI ORGANI DRUŠTVA
25. člen
Strokovni svet

Strokovni svet KD Sežana opravlja najzahtevnejša strokovna opravila v nudenju neposredne strokovne pomoči članom društva. Upravnemu odboru predlaga ustanavljanje sekcij po dejavnostih in potrebe po izobraževanju strokovnega kadra. Za uspešno delovanje strokovnega sveta upravni organi KD Sežana zagotavljajo materialne in druge potrebne pogoje.

Odgovornost strokovnega sveta je, da nenehno skrbi za šolanje vodnikov in psov, lahko nadzira pripravo psov za razstave, za potrebno zdravstveno in drugo potrebno zaščito, upoštevajoč veljavna pravila, sklepe in standarde KZS in FCI ter kinološke znanosti.

Predsednik strokovnega sveta je mandatar za vse druge člane strokovnega sveta, sklicuje in vodi seje strokovnega sveta in sodeluje na sejah še drugih strokovnih organov društva. Pri svojem delu mora poznati in upoštevati vsa določila strokovnih pravilnikov KZS in FCI. Za svoje delo je odgovoren upravnemu odboru društva.
Člani strokovnega sveta so vsi predsedniki sekcij po dejavnostih.
26. člen

Sekcije strokovnega sveta

Sekcije strokovnega sveta so specializirani strokovni organi po posameznih dejavnostih. Odbor sekcije lahko šteje največ 3 člane. Vodi jo njen predsednik, ki za svoje delo odgovarja strokovnemu svetu društva. Na sejah se vodi zapisnik o sprejetih sklepih, ki ga arhivira tudi tajnik strokovnega sveta.

27. člen

Prireditveni odbori

Prireditveni odbori so občasni organi KD Sežana za izvedbo ali organizacijo kinoloških prireditev ali drugih večjih aktivnosti  z vnaprej opredeljenimi nalogami. Predsednika in člane imenuje UO društva. UO sprejme tudi program prireditev s finančnim načrtom, ki mora izkazovati in tudi realizirati pozitiven finančni rezultat, prireditve, za kar je odgovoren predsednik prireditvenega odbora. Prireditveni odbor za uspešno organizacijo in izvedbo prireditve v svoje delo vključuje člane društva, še posebej strokovnih organov društva in vsa potrebna materialna sredstva društva.
O uspehu prireditve predsednik prireditvenega odbora izdela pisno poročilo za UO društva, ta pa oceni uspeh prireditve.
28. člen

Podpredsednik KD Sežana 

Njegova stalna zadolžitev je skrb in odgovornost za materialno-finančni položaj društva, za zbiranje finančnih sredstev, za potrebne prostore in opremo za strokovno delovanje društva. Za svoje delo odgovarja občnemu zboru, upravnemu odboru in predsedniku društva. Podpredsednik med odsotnostjo predsednika društva opravlja vse naloge in zadolžitve iz predhodnega člena tega Statuta, tudi naloge po pooblastilu, če jih predsednik ne bi mogel opravljati ali kadar ga ta za to posebej pooblasti.

29. člen

Tajnik KD Sežana
opravlja strokovno-tehnična in administrativna dela ter skrbi za koordinacijo med organi društva. Izvoli ga občni zbor.  Za svoje delo je odgovoren predsedniku, upravnemu odboru in občnemu zboru. Lahko ima svojega pomočnika ali namestnika. Tajnik vodi zapisnike sej UO in sprejete sklepe - povzetke dostavlja članom UO in vsem drugim, na katere se nanašajo. Je odgovoren za pravočasno obveščanje članov in zainteresiranih ter za urejanje spletnih strani društva.

30. člen

Blagajnik - knjigovodja

Blagajnik opravlja celotno finančno poslovanje društva s knjigovodstvom in blagajno po veljavnih predpisih, ki veljajo za finančno poslovanje društev in je za to poslovanje tudi v celoti odgovoren organom društva. V primeru, da v društvu ni strokovnega kadra za opravljanje takih del lahko UO sprejme sklep o sklenitvi pogodbe z zunanjim sodelavcem.

31. člen

Gospodar

Gospodar vodi in skrbi za vsa materialna sredstva društva, prostore in za vadbene poligone. Odgovarja za njihovo uporabno stanje, za racionalno in gospodarno uporabo in za njihovo pravočasno nadomestitev. V zvezi s tem vodi vso potrebno evidenco, pripravlja inventuro stanja sredstev, skrbi za izposojo opreme in naprav za člane pod pogoji, ki jih določi UO. V zvezi z organizacijo kinoloških prireditev skrbi za pripravo in opremo prireditvenega prostora, sicer pa lahko tudi skrbi za materialno opremo ekip in njihov transport, kadar zastopajo društvo na kinoloških prireditvah.
VII. FINANČNO IN MATERIALNO POSLOVANJE DRUŠTVA
32. člen

Prihodki društva - Viri dohodkov so:
· članarina,

· darila, volila,

· dohodek od dejavnosti društva,

· prispevki sponzorjev in donatorjev,

· javna sredstva in drugi viri.

Če društvo pri opravljanju svoje dejavnosti ustvari presežek prihodkov nad odhodki, ga mora porabiti za izvajanje dejavnosti, za katero je bil ustanovljen. Vsaka delitev premoženja društva med njegove člane je nična.

33. člen

Način porabe finančnih sredstev
Društvo razpolaga s finančnimi sredstvi v skladu s programom in z letnimi finančnimi plani, ki jih sprejme občni zbor. Na rednem občnem zboru člani vsako leto obravnavajo in sprejmejo zaključni račun.

Za seje organov društva, kakor tudi za opravljanje funkcij, ki predstavljajo normalno pričakovano obremenitev s prostovoljnim delom, se ne plačuje nikakršnih povračil ali nagrad. Za zelo obsežne delovne naloge, ki so profesionalne narave, pa na predlog organa društva UO KD Sežana lahko sklepa o podelitvi nagrad. Potni stroški se povrnejo le na podlagi predhodno izdanega in podpisanega potnega naloga z obračunom in kratkim poročilom o uspehu potovanja, po cenah veljavnega cenika storitev KD Sežana ali KZS.

Vzrediteljem in vodnikom psov se v okviru za ta namen predvidenih finančnih sredstev lahko za posebej dosežene uspehe podelijo denarne ali druge pomoči, kadar so na kinoloških prireditvah doma ali na tujem uspešno zastopali KD Sežana.
34. člen
KD Sežana sofinancira posebno strokovno izobraževanje svojih članov, ki so v društvu s svojim aktivnim in strokovnim delom že dokazali, da bi bili po uspešno dokončanem izobraževanju pripravljeni in sposobni opravljati strokovne naloge ali funkcije v društvu.

35. člen

Finančno poslovanje

Finančne in materialne listine v skladu s pooblastili podpisujejo predsednik, podpredsednik in blagajnik društva. Finančno in materialno poslovanje mora biti v skladu s veljavnim predpisi in zakoni na tem področju.
36. člen
Javnost finančnega poslovanja društva
Vsak član društva ima pravico vpogleda v finančno in materialno dokumentacijo ter poslovanje društva.

Če vpogled v finančno poslovanje društva iz prejšnjega odstavka tega člena pomeni finančno posledico za društvo je član, ki zahteva tak vpogled, dolžan kriti stroške, nastale s tem.
37. člen

Sponzorstvo

Društvo ima lahko tudi sponzorje. Ti so fizične ali pravne osebe, ki društvu materialno, moralno ali kako drugače pomagajo. Sponzorji lahko sodelujejo in razpravljajo na sejah občnega zbora, nimajo pa pravice odločanja. Podrobneje se pravice in dolžnosti sponzorjev opredelijo s pogodbo.

38. člen
Računovodstvo in dokumentacija društva
KD Sežana vodi poslovne knjige in računovodstvo v skladu z računovodskimi standardi in veljavno zakonodajo na tem področju. Društvo v vsakem poslovnem letu, ki je enako koledarskemu letu, izdela letno poročilo. To poročilo obsega bilanco stanja, izkaz poslovnega izida, potrebna pojasnila k izkazom in poročila o poslovanju društva. Vsi izkazi morajo biti v zakonskem roku oddani ustreznim organom.
Društvo zagotavlja ureditev in hrambo vse poslovne dokumentacije za čas, ki ga določa zakon.
Društvo mora vsako leto ob koncu koledarskega leta popisati vsa stalna in gibljiva sredstva. UO društva izda sklep o izvedbi rednega popisa. S sklepom se določi popisno komisijo, ki vsebuje predsednika in dva člana. Komisija sestavi poročilo o popisu, h kateremu se priložijo popisni listi, ki se sestavijo za:

· osnovna sredstva,

· zaloge materiala in blaga,

· terjatve do kupcev in obveznosti do dobaviteljev,

· vrednostne papirje in denarna sredstva v blagajni in banki ter čeke,

· stanje drugih obveznosti in terjatev.

Popisni list podpišejo osebe, ki so opravile popis in odgovorni zastopnik društva. 
VIII. POSEBNE DOLOČBE

39. člen
Upravni odbor KD Sežana je za nujne in neodložljive primere pooblaščen sprejemati začasne sklepe, ki so v pristojnosti občnega zbora društva. Taki sklepi se lahko nanašajo tudi na kooptiranje članov organov društva, če je to potrebno zaradi kontinuitete dela teh organov. Tako sprejeti sklepi pa veljajo le do prvega zasedanja občnega zbora.

40. člen
Člani KD, ki so z društvom v sodnem sporu ali v disciplinskem postopku, do pravnomočnosti sklepov ne morejo opravljati dela v društvu kot člani organov, instruktorji, kinološki sodniki niti ne morejo biti za taka dela voljeni ali imenovani.

IX. KONČNE DOLOČBE
41. člen

KD Sežana preneha delovati:

· če se število polnoletnih članov zniža pod 5 in ne morejo več zagotavljati nadaljnjega delovanja društva,

· če tako sklene občni zbor društva z dvotretjinsko večino navzočih članov,
· če se spoji z drugimi društvi ali če se pripoji k drugemu društvu,
· s stečajem,
· če mu delovanje prepovejo pristojni državni organi.
O nameravanem prenehanju delovanja KD Sežana je treba predhodno obvestiti vse pristojne državne organe, KZS, občine, na območju katerih deluje ter vse stalne sponzorje društva.

42. člen
Ob sprejemu odločitve o prenehanju delovanja društva mora občni zbor sprejeti sklep o prenosu premoženja na prav-nega naslednika ter sklep, da se morebitna javna sredstva vrnejo proračunu.

Poročilo o razpolaganju s premoženjem ter njegovo realizacijo skupaj z vračilom javnih sredstev v proračun je dolžan pripraviti in izvršiti predsednik, če tega ni pa podpredsednik društva.
43. člen
Spremembe ali dopolnitve tega statuta lahko predlagajo člani ali organi KD Sežana.

Tolmačenje njegovih določb je v pristojnosti upravnega odbora KD Sežana.

44. člen
Ta statut stopi v veljavo z dnem njegovega sprejetja na ustanovnem občnem zboru. Uporabljati se začne, ko pristojni organ ugotovi, da so v skladu z Zakonom o društvih in s pravnim redom Republike Slovenije.

Društvo začne uradno delovati z dnem vpisa v register društev.

